คือผมถูกแมวข่วนเมื่อวันก่อน แล้วเมื่อวานไปฉีดวักซีนที่โรงพยาบาล ผมลืมแจ้งว่าเคยฉีดวักซีนพิษสุนัขบ้ามาเมื่อ10ปีที่แล้วเขาเลยเริ่มฉีดให้ผมใหม่คือ ฉีดเข้าใต้ผิวหนัง ที่แขนสองข้าง ข้างละ0.1 ml.แต่ผมมาทราบข้อมูลภายหลังมาว่าถ้าเคยฉีดมาก่อนแล้ว ให้ฉีดกระตุ้นสองเข็ม ใต้ผิวหนัง ที่แขนข้างเดียวข้างล่ะ0.1 ml.วันที่0,3คำถามครับ1.วันแรกที่ผมไปฉีดสองเข็มนั้น ยาที่เขาไปในร่างกายคือ0.2 ml.แต่ความจริงฉีดกระตุ้นจะฉีด0.1 ml.ทำให้ฉีดเกินไป0.1mlยาที่ฉีดเกินไปนั้นจะมีผลเสียอะไรต่อร่างกายหรือไม่ครับ2.ยาที่ฉีดเกินไปสามารถก่อให้เกิดเป็นเชื้อพิษสุนัขบ้าในร่างกายเราได้หรือไม่ครับ
สวัสดีค่ะ หากเคยฉีดวัคซีนป้องกันพิษสุนัขบ้ามาแล้วเมื่อ 10 ปี ก่อน เมื่อถูกแมวข่วน จึงเพียงแค่ฉีดกระตุ้นเพียง 2 ครั้งในวันที่ 0 และ 3 ก็เพียงพอ1. หากฉีดไป 0.2 ml แทนที่จะเป็น 0.1 ml (สำหรับการฉีดเข็มกระตุ้นเข้าใต้ผิวหนัง) ไม่ได้มีผลเสียต่อร่างกายแต่อย่างใดค่ะ2.วัคซีนป้องกันพิษสุนัขบ้าเป็นเชื้อที่ถูกทำให้ตายแล้ว การฉีดบ่อยๆ จึงไม่ได้ทำอันตรายจนถึงขั้นเป็นโรคพิษสุนัขบ้าได้ เพียงแต่อาจเกิดปฏิกิริยาเฉพาะที่ตรงบริเวณที่ฉีดได้มากขึ้นในการฉีดครั้งหลังๆ เช่น อาการปวด บวม แดง คัน เป็นตุ่มบริเวณที่ฉีด หรือมีอาการทางร่างกายอื่นๆ เช่น ปวดหัว เวียนหัว คลื่นไส้ ปวดท้อง ปวดเมื่อยกล้ามเนื้อ ปวดข้อ อ่อนเพลีย เป็นต้น